**УСТАВ**

**на Народно читалище „Васил Левски -1928“ с.Чурек,**

**община Елин Пелин, област София**

ГЛАВА ПЪРВА

ОБЩИ ПОЛОЖЕНИЯ

**Чл.1**

С този устав, съобразен със Закона на народните читалища се уреждат учредяването, устройството, управлението, дейността, имуществото, финансирането, издръжката и прекратяването на Народно читалище „Васил Левски-1928“ с.Чурек.

**Чл.2(1)**

Народно читалище „Васил Левски-1928“ е самоуправляваща се българска културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона на народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

**Чл.2(2)**

Читалището е със седалище с.Чурек, община Елин Пелин, ул.“Ботевградско шосе“ 20.

**Чл.2(3)**

Читалището има кръгъл печат с надпис: Народно читалище „Васил Левски-1928“ с.Чурек.

**Чл.3**

Читалището не е политическа организация. В неговата дейност могат да участват всички физически лица без оглед на ограничения за възраст и пол, политически и религиозни възгледи и етническо самосъзнание. Читалището в тясно сътрудничество със социални и културни институции; с обществени и стопански организации; с фирми и други, които извършват или подпомагат културната дейност.

**Чл.4**

Читалището поддържа сътрудничество с държавните органи и организации, на които законите възлагат определени права и задължения, свързани с неговата дейност като запазва своята автономия.

**Чл.5**

Читалището е юридическо лице с нестопанска цел. То се представлява от Председателя и от Секретаря заедно и по отделно. Читалището придобива качеството на юридическо лице с вписването му в Регистъра на юридическите лица с нестопанска цел.

**Чл.6**

Народно читалище „Васил Левски-1928“ е вписано в Регистъра на народните читалища при Министерство на културата в съответствие със ЗНЧ с Булстат

ГЛАВА ВТОРА

ЦЕЛИ И ЗАДАЧИ

**Чл.7**

Цел и задачи на Народно читалище „Васил Левски-1928“ е да създава и разпространява духовни ценности, да развива творчески способности, да задоволява културните потребности на населението, да организира културни прояви в селото и в общината, като се превърне в културен център за малки и големи.

**Чл.8**

Народно читалище „Васил Левски-1928“:

* развива и обогатява културния живот в селото
* създава интерес към науката, изкуството и културата
* създава условия за развитие на творческите способности на младото поколение
* поддържа и обогатява традиционните български обичаи
* възпитава в дух на родолюбие и демократизъм

**Чл.9(1)**

Народно читалище „Васил Левски-1928“ осъществява своите цели и задачи чрез:

* общодостъпен библиотечен фонд
* развиване и подпомагане на любителското художествено творчество чрез създаване на колективи в различните жанрове изкуства
* организира курсове, школи, клубове
* организиране на изложби и на концерти
* събиране знания за родни край „Нашата памет“

**Чл.9(2)**

Народно читалище „Васил Левски-1928“ няма право да предоставя собствено и ползвано имущество възмездно или безвъзмездно за:

* хазартни игри и нощни заведения
* дейност на нерегистрирани по Закона за вероизповеданията религиозни общности и юридически лица с нестопанска цел на такива общности
* постоянно ползване на политически партии и организации
* на председателя, секретаря, членовете на настоятелството и техните семейства

ГЛАВА ТРЕТА

УЧРЕДЯВАНЕ И ЧЛЕНСТВО

**Чл.10(1)**

Народно читалище „Васил Левски-1928“ трябва да има регистрирани най-малко 50(петдесет) дееспособни физически лица.

**Чл.10(2)**

Дейността на читалището се прекратява по решение на Общото събрание.

**Чл.10 (3)**

Народно читалище „Васил Левски-1928“ може да се сдружава за постигане на своите цели, за провеждане на съвместни дейности и инициативи при условията и по реда на ЗНЧ и по реда на Общото събрание на читалището.

**Чл.11**

Членовете на читалището са действителни, спомагателни, индивидуални, колективни и почетни съгласно Закона за народните читалища.

**Чл.12**

Членовете на читалището са длъжни:

* да спазват Устава на читалището
* да плащат определени членски внос за годината
* да пазят и да обогатяват читалищното имущество
* да не уронват имуществото на читалището

ГЛАВА ЧЕТВЪРТА

ОРГАНИ НА УПРАВЛЕНИЕ

**Чл.13(1)**

Върховен орган на читалището е Общото събрание. Общото събрание се състои от всички членове на читалището, имащи право на глас.

* приема, допълва читалищната програма и решава основните въпроси за развитието на читалището
* избира и освобождава членовете на читалището, проверителната комисия и председателя
* приема вътрешни актове, необходими за вътрешния ред на читалището
* приема бюджета на читалището, определя размера на членския внос, отменя решения на органите на читалището

Решенията, взети на Общото събрание са задължителни за другите органи на читалището.

**Чл.13(2)**

Читалищното настоятелство се състои от трима членове, които са избрани за период от три години. Читалищното настоятелство:

* провежда своите заседания най-малко веднъж в месеца
* може да изгражда работни комисии по различни казуси
* организира цялостната дейност на читалището, спазвайки ЗНЧ
* подготвя материали за Общото събрание
* дава предложения за форми на работа като школи, клубове, уоркшопове

Председателят на читалището е член на настоятелство, избира се за период от три години, спазвайки ЗНЧ.

**Чл.13(3)**

Проверителна комисия

* избира се за период от три години и се състои от трима членове, спазвайки ЗНЧ

ГЛАВА ПЕТА

ФИНАНСОВА ДЕЙНОСТ

**Чл.14**

Народно читалище „Васил Левски-1928“ набира средства от :

* членски внос
* такси за участие в художествените форми
* наеми
* организиране на клубове и работилници през различните сезони
* дарения
* други приходи

Годишната субсидия на читалището се формира от Механизма за разпределение от Министерството на културата, съгласувано с Община Елин Пелин.

С решения на Общински съвет гр.Елин Пелин читалището може да се финансира допълнително над определената субсидия със средства от собствените приходи на общината.

Читалището ползва и се грижи за недвижимия имот, предоставен му безвъзмездно съгласно ЗНЧ.

**Чл.15**

Разходите не трябва да превишават приходната част от бюджета. Оформянето на определените документи и отчитането на разходите се извършва по установения ред:

* ЧН изготвя Годишен отчет за приходите и разходите, който се приема на годишното събрание

ГЛАВА ШЕСТА

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДИ

Празници на Народно читалище „Васил Левски -1928“ с.Чурек,

община Елин Пелин, област София са:

* 18 юли-рождената дата на Васил Левски, патрон на читалището
* 1 ноември Ден на народните будители

Настоящият устав е приет на Общо събрание на Народно читалище „Васил Левски -1928“ с.Чурек.

Народно читалище „Васил Левски-1928“: